als_Latn dik_Latn sag_Latn
Skënderbeu vijon me humbje fazën përgatitore në Spanjë, ku zhvilloi një tjetër ndeshje miqësore pas humbjes 5-0 ndaj belgëve të Club Brugge. Kampionët e Shqipërisë u përballën me holandezët e Ado Den Haag, të cilët fituan me rezultatin e pastër 2-0. Pjesa e parë e takimit u zhvillua e qetë dhe pa shumë raste për të dyja skuadrat, të cilat nuk arritën të shënonin në portat respektive. Diferencat në fushën e blertë u bënë gjatë fraksionit të dytë, ku skuadra e Eredivisies shënoi 2 herë në portën e ekipit korçar. Rezultati u zhbllokua 12 minuta nga fundi me autor Roland Alberg, ndërsa 6 minuta më vonë Xander Houtkoop dyfishoi shifrat duke i shkaktuar një tjetër humbje ekipit të drejtruar nga Mirel Josa. Miqësoren e fundit Skënderbeu do ta luajë në datën 17 janar kundër gjermanëve të Fortuna Dyseldorfit, ndërsa 2 ditë më pas skuadra do të rikthehet në Shqipëri. Ndeshjen e parë zyrtare të vitit 2015, bardhekuqtë do ta luajnë në datën 24 janar në “Elbasan Arena” kundër vendasve, shkruan “SS”.
Vjen edhe humbja e dytë në miqësore për kampionët0
Share.
als_Latn als_Latn eng_Latn